ભારતીય જનસંચાર સંસ્થાનમાં આયોજિત યુવા વિમર્શ સંમેલનના સમાપન અવસર પર રાષ્ટ્રીય સ્વયંસેવક સંઘના અખિલ ભારતીય સહસંપર્ક પ્રમુખ અરુણકુમારજીએ ચીન પાકિસ્તાનની ભારતને લઈને રણનીતિ અને આતંકવાદ જેવા સંવેદનશીલ મુદ્દે ઉદ્બોધન આપ્યું હતું. તેઓશ્રીએ જણાવ્યું હતું કે, આતંકવાદીઓનો સફાયો ખૂબ જ જરી છે, પરંતુ તેનાથી પણ જરૂરી તેમની ખતરનાક વિચારધારાને ખતમ કરવાની છે. આતંકી વિચારધારાનો પ્રસાર કરતા લોકો સુધી પહોંચવું પડશે. આઈએસ સાથે વિશ્ર્વભરના લોકો જોડાયા છે. તે માત્ર બંદૂકનાં બળે નથી થયું. તેઓએ તેમના દિમાગ પર એક રીતે કબજો જમાવી દીધો છે. સોશિયલ મીડિયા અને મીડિયા મારફતે પાકિસ્તાન આસાનીથી આપણે ત્યાં અશાંતિ ફેલાવી શકે છે. સહારનપુર તેનું ઉદાહરણ છે. ત્યારે જો આપણે આપણા નાનાં-નાનાં મૂલ્યોને બનાવી રાખીશું, તેના પર કાયમ રહીશું તો કોઈ તાકાત આપણને આપણા માર્ગથી ડગાવી નહીં શકે. રાષ્ટ્રીય સુરક્ષા માટે આપણે ખુદ પણ જાગૃત રહેવું પડશે અને સમાજની જાગકતા માટે અભિયાન ચલાવવું પડશે.